## El Consell aprova un conveni amb l’FVMP per a fomentar l’ocupació i l’emprenedoria en municipis xicotets

*** A través d’este conveni es contractarà 18 professionals en municipis de fins a 2.000 habitants, així com en localitats o nuclis de població beneficiaris del Fons de Cooperació
* La Federació Valenciana de Municipis i Províncies rebrà 800.000 euros per a la realització d’este acord**

El Consell ha aprovat un conveni de col·laboració entre el Servei Valencià d’Ocupació i Formació (Labora) i la Federació Valenciana de Municipis i Províncies (FVMP) per a estimular i impulsar el mercat laboral valencià, així com per a abordar el repte demogràfic i facilitar la transformació productiva cap a una economia verda i digital.

A través d’este conveni, l’FVMP rebrà 800.000 euros per a la contractació de 18 professionals que actuaran en municipis de fins a 2.000 habitants, així com en les localitats o nuclis de població beneficiaris del Fons de Cooperació.

L’actuació s’emmarca dins d’una estratègia territorial integral que permet coordinar i impulsar accions en matèria d’ocupació, emprenedoria social, desenvolupament local sostenible i cohesió territorial que faciliten la transformació productiva cap a una economia verda i digital.

En concret, este personal tècnic s’encarregarà de detectar sectors emergents i necessitats en el territori que es traslladaran en el corresponent informe a la comissió de seguiment del conveni.

Fecha: 10/06/2024